《次胡馀学同年四首》
宋代·曹泾

桃花柳絮及春敷，台是浮轻匪壮图。
幸有田耕并井饮，犹胜身屦与妻纑。
郎君竞爽贤声起，老子尊安道味腴。
便是当年正考父，是间饘粥口堪糊。

作者简介：（1234—1315）宋歙州休宁人，迁居歙县，字清甫，号弘斋。八岁能通诵五经，研穷经学，尤精诣于朱熹之书。度宗咸淳四年进士。授迪功郎、昌化县主簿。七年，丞相马廷鸾聘主教席，端临之学实出自泾。九年充信州考试官。元世祖至元十五年充紫阳书院山长，十九年辞归养，不复出。著述甚富，有《讲义》、《书稿》、《文稿》、《韵稿》、《俪稿》、《服膺录》、《读书记》、《泣血录》、《过庭录》、《古文选》等。